Source: https://iprofil.sk/terms/
Timestamp: 2018-04-22 04:17:45+00:00

Document:
ks.tn1524370665g@eci1524370665ffo :1524370665kseDp1524370665leH "15243706657/42"1524370665 ks.tn1524370665g@sae1524370665di :y1524370665pUtra1524370665tS1524370665 Moje konto
Návštevník (ďalej len “Kupujúci” alebo “Užívateľ”) internetového projektu iProfil.sk (iProfil.sk), ďalej len „SERVER“, ktorého prevádzkovateľom je spoločnosť iProfil.sk s.r.o., so sídlom Tallerova 4, 811 02, Bratislava – mestská časť Staré Mesto, Slovensko, zapísaná na Bratislava I, odd. Sro, vl.č.123469/B, IČO: 51166305, DIČ: 2120617103 (Nie sme platcami DPH) (ďalej len „predávajúci“), svojou návštevou bezvýhradne súhlasí s nižšie uvedenými všeobecnými podmienkami. Zároveň prehlasuje, že sa zoznámil s týmito obchodnými podmienkami, ktorých neoddeliteľnú súčasť tvorí reklamačný poriadok, a že s nimi súhlasí. Na tieto obchodné podmienky je Kupujúci dostatočným spôsobom pred vlastným uskutočnením objednávky upozornený a má možnosť sa s nimi zoznámiť. Projekt iProfil.sk je verejný internetový server, poskytujúci fyzickým a právnickým osobám možnosť prezerať a objednať on-line služby, ktoré tento projekt svojim užívateľom ponúka, a to tvorbu online projektov, grafické služby a optimalizačné služby. Všetky zmluvné vzťahy sú uzavreté v súlade s právnym poriadkom Slovenskej republiky. Kupujúci podaním objednávky a platby potvrdzuje,
II. DEFINÍCIE, OBJEDNÁVKA, ZMLUVA
Predávajúcim je iProfil.sk s.r.o., so sídlom Tallerova 4, 811 02, Bratislava – mestská časť Staré Mesto, Slovensko, zapísaná na Bratislava I, odd. Sro, vl.č.123469/B, IČO: 51166305, DIČ: 2120617103 (Nie sme platcami DPH).
Kupujúcim je spotrebiteľ alebo podnikateľ. Spotrebiteľom je fyzická osoba, ktorá pri uzatváraní a plnení kúpnej zmluvy s Predávajúcim nekoná v rámci svojej obchodnej alebo inej podnikateľskej činnosti alebo v rámci samostatného výkonu svojho povolania. Spotrebiteľ pri začatí obchodných vzťahov odovzdáva predávajúcemu iba svoje kontaktné údaje, nutné pre bezproblémové vybavenie objednávky, poprípade údaje, ktoré chce mať uvedené na nákupných dokladoch. Právne vzťahy predávajúceho so spotrebiteľom výslovne neupravené týmito VOP sa riadia príslušnými ustanoveniami zák. č 40/1964 Zb., Občiansky zákonník, ako aj súvisiacimi predpismi. Podnikateľom sa rozumie osoba zapísaná v obchodnom registri (predovšetkým obchodné spoločnosti), osoba, ktorá podniká na základe živnostenského oprávnenia (živnostník zapísaný v živnostenskom registri), osoba, ktorá podniká na základe iného než živnostenského oprávnenia podľa osobitných predpisov (sem patrí napr. Slobodné povolania ako advokácie a pod.), a osoba, ktorá vykonáva poľnohospodársku výrobu a je zapísaná do evidencie podľa osobitného predpisu. Právne vzťahy Predávajúceho s Kupujúcim, ktorým je podnikateľ, výslovne neupravené týmito VOP ani zmluvou medzi Predávajúcim a Kupujúcim sa riadia príslušnými ustanoveniami zák. č. 513/1991 Zb. Obchodný zákonník v platnom znení, ako aj súvisiacimi predpismi. V prípade akýchkoľvek rozdielov medzi VOP a individuálnou zmluvou, má prednosť text zmluvy.
Spotrebiteľská zmluva je kúpna zmluva o dielo, prípadne iné zmluvy podľa Občianskeho zákonníka, ak zmluvnými stranami sú na jednej strane spotrebiteľ a na druhej strane dodávateľ, resp. Predávajúci.
Objednávku je Kupujúci oprávnený zaslať Predávajúcemu skrze objednávkový systém eShopu. Návrhom na uzavretie kúpnej zmluvy je umiestnenie ponúkanej služby, alebo tovaru Predávajúcim na SERVER, kúpna zmluva vzniká odoslaním objednávky Kupujúcim spotrebiteľom a prijatím objednávky Predávajúcim. Toto prijatie predávajúci bezodkladne potvrdí Kupujúcemu informatívnym e-mailom na zadaný e-mail, na vznik zmluvy však toto potvrdenie nemá vplyv. Vzniknutú zmluvu (vrátane dohodnutej ceny) možno meniť alebo rušiť len na základe dohody strán alebo na základe zákonných dôvodov. Tieto VOP sú vyhotovené v slovenskom jazyku, pričom kúpnu zmluvu je možné uzatvoriť tiež len v jazyku slovenskom. Spotrebiteľ, ktorý má trvalé bydlisko v členskom štáte Európskej únie mimo územia Slovenskej republiky, resp. ktorý je občanom členského štátu Európskej únie mimo územia Slovenskej republiky, potvrdením objednávky súhlasí s uzavretím kúpnej zmluvy v slovenskom jazyku. Po uzavretí kúpnej zmluvy nie je možné zistiť, či pri spracovaní dát pred podaním objednávky vznikli chyby, prípadne tieto chyby opravovať.
Registrácia kupujúceho – prebieha dvomi spôsobmi. Prvý spôsob je automatický pri potvrdení objednávky zadaním e-mailu kupujúceho. Na daný e-mail bude vytvorená automatická registrácia, objednávateľovi bude na daný e-mail zaslaná registračná správa s vygenerovaným heslom, ktoré si môže po prihlásení zmeniť. Druhý spôsob registrácie je bežná registrácia cez formulár na http://iprofil.sk/my-account/ zadaním e-mailovej adresy a vlastného hesla.
Zrušenie registrácie – registračný profil si môže zrušiť objednávateľ zaslaním e-mailu na ks.tn1524370665g@eci1524370665ffo1524370665 so žiadosťou o zrušenie konta, zo svojho východiskového e-mailu, na ktorý je registrované dané konto. Avšak po zrušení konta zároveň objednávateľ súhlasí s tým, že na serveri sa vymažú aj všetky jeho dáta, ktoré tam počas svojej činnosti vložil. Tento krok je pre užívateľa nevratný. Užívateľovi deaktiváciou / zrušením konta nevzniká žiaden nárok na vrátenie predplatného za už zaplatené služby.
Softvér sa nesmie ďalej predávať, ani akokoľvek šíriť bez vedomia a dohody s autorom. Softvérová licencia je platná na všetky stránky v rámci jednej domény jedného kupujúceho. Autor nenesie zodpovednosť ak softvér akokoľvek poškodí dáta, alebo spôsobí škodu. Kúpou a platbou súhlasíte s týmto licenčným dojednaním. Zasahovanie do kódu dodanej služby, jeho časti či akákoľvek úprava je zakázaná. V opačnom prípade autor nenesie žiadnu zodpovednosť a tiež povinnosť k akejkoľvek náprave. Autor si ďalej vyhradzuje právo úpravy tohto licenčného dojednania. Platba je jednorazová a sú v nej zahrnuté prípadné aktualizácie a pomoc pri štandardnej inštalácii. Pri kúpe pluginov nie je vopred známe, aké ďalšie pluginy systém kupujúceho používa, Predávajúci teda nemôže zaručiť korektné správanie na 100%. Plugin je otestovaný a pri štandardných podmienkach a inštalácii systému pre ktorý je určený negeneruje chyby. Zakúpením služby nevzniká automatický nárok na všetky ďalšie verzie, ani na dodatočnú úpravu softvéru ani iné zásahy do softvéru. V prípade nezlúčiteľnosti softvéru s inštaláciou Kupujúceho nevzniká nárok na vrátenie peňazí. Ďalšie šírenie softvéru je ZAKÁZANÉ! Zákon č. 618/2003 Zb. o autorskom práve a právach súvisiacich s autorským právom (autorský zákon) a vyplývajúce zákony o porušovaní autorského práva.
IV. PLATENÉ SLUŽBY, PLATBY, REKLAMÁCIE
Ponuka a ceny uvádzané na eShope predajcu sú zmluvné, konečné, vždy aktuálne a platné, a to po dobu, kedy sú takto Predávajúcim v internetovom obchode ponúkané. Náklady na použitie komunikačných prostriedkov na diaľku hradí Kupujúci. Ako cena pri uzavretí zmluvy medzi predávajúcim a kupujúcim platí cena uvedená pri službe v čase objednávania služby kupujúcim. Daňový doklad na základe kúpnej zmluvy medzi Predávajúcim a Kupujúcim slúži zároveň aj ako dodací list. Kupujúci môže Službu prevziať zásadne až po jej úplnom uhradení, pokiaľ nie je toto dohodnuté inak. V prípade, keď Kupujúci vykoná úhradu a Predávajúci následne nie je schopný zabezpečiť dodanie služby, vráti predávajúci bezodkladne plnenie Kupujúcemu dohodnutým spôsobom. Lehota na vrátenie vynaložených prostriedkov je závislá na zvolenom spôsobe ich vrátenie, nesmie však presiahnuť dobu 30 dní od okamihu, keď táto možnosť vznikla. Tovar zostáva do úplného zaplatenia majetkom predávajúceho. Platby za objednanie služby je možné realizovať týmito spôsobmi:
zaslanie platby na bankový účet prevádzkovateľa na základe údajov z vygenerovanej objednávky
vyžiadaním faktúry so splatnosťou 14 dní (pričom Kupujúci je povinný uhradiť čiastku tak, aby v deň splatnosti faktúry bola už pripísaná na účet Predávajúceho, inak sa Kupujúci ocitne v omeškaní)
kreditnou kartou cez platobnú online bránu GPwebpay
kreditnou kartou cez platobnú online bránu PayPal
prevodom cez existujúci užívateľský online účet PayPal
V bežných prípadoch (prevod na bankový účet, PayPal, kreditná karta) služby začíname realizovať do 24 hodín pracovného dňa od uhradenia plnej výšky kúpnej ceny. Pokiaľ sa jedná o vystavenú faktúru na splatnosť, služby začíname realizovať v rovnaký deň ako bola vystavená faktúra. Súčasťou dodávky je inštalácia/implementácia služby – prípadne Predávajúci oznámi postup inštalácie a implementácie, ak je treba alebo Kupujúci poskytne Predávajúcemu potrebné prístupy na vyžiadanie. Dodacia lehota začína plynúť až od úplného zaplatenia kúpnej ceny, t.j. od pripísania príslušnej čiastky na účet Predávajúceho. Dodanie prebehne vo všetkých prípadoch formou elektronickej pošty (link na stiahnutie, súbor v prílohe, zverejnené hotové dielo a pod.).
V prípade pochybenia na strane predávajúceho, je kupujúci v rámci reklamačného konania oprávnený požadovať primeranú kompenzáciu alebo zľavu z ceny, a to v lehote do 14 dní odo dňa pochybenia prevádzkovateľa, inak toto právo kupujúceho zaniká.
Akékoľvek fakturačné alebo platobné problémy pre kupujúcich je potrebné zasielať na e-mailovú adresu ks.tn1524370665g@eci1524370665ffo1524370665. Podrobne popísať vzniknutý problém, ak je nutné tak pripojiť aj screenshot obrazovky užívateľa. Náš ekonomický team sa bude snažiť akýkoľvek takýto problém vzniknutý zo strany prevádzkovateľa odstrániť najneskôr do 14 dní od jeho nahlásenia.
Akékoľvek technické problémy pre kupujúcich je potrebné taktiež zasielať na e-mailovú adresu ks.tn1524370665g@eci1524370665ffo1524370665. Podrobne popísať vzniknutý problém, ak je nutné tak pripojiť aj screenshot obrazovky kupujúceho. Náš realizačný team sa bude snažiť akýkoľvek technický problém vzniknutý zo strany prevádzkovateľa odstrániť najneskôr do 48 hodín od jeho nahlásenia.
Na softvér ponúkaný na stránkach SERVERA sa nevzťahuje ustanovenie odseku o možnosti odstúpenia od zmluvy do 14 dní od prevzatia tovaru. Vrátenie tovaru je možné len u produktov s fyzickou distribúciou.
Ochrana osobných údajov pre projekt iProfil.sk
Informácie a poučenie o právach v zmysle § 15 zákona č. 122/2013 Z. z. o ochrane osobných údajov. V súlade so zákonom č. 22/2004 o elektronickom obchode a s § 10 ods. 3 zákona č. 122/2013 Z. z. o ochrane osobných údajov ste povinný poskytnúť svoje osobné údaje v rozsahu uvedenom v Registračnom/Objednávkovom formulári na webovom sídle https://iProfil.sk. V súlade s § 10 ods. 3 zákona č. 122/2013 Z. z. o ochrane osobných údajov je spoločnosť iProfil.sk s.r.o., so sídlom Tallerova 4, 811 02, Bratislava – mestská časť Staré Mesto, Slovensko, zapísaná na Bratislava I, odd. Sro, vl.č.123469/B, IČO: 51166305, DIČ: 2120617103, oprávnená spracúvať osobné údaje uvedené v Registračnom/Objednávkovom formulári ako aj údaje o objednávkach registrovaných užívateľov počas celého obdobia registrácie v projekte https://iProfil.sk na účely registrácie užívateľov, vedenia databázy registrovaných užívateľov, spracovania objednávok, informovania užívateľov o stave objednávok a vedenia účtovných a iných dokladov spojených s vybavením objednávky. Po zrušení registrácie/objednávky v projekte https://iProfil.sk a po ukončení účelu spracovania budú vaše osobné údaje bezodkladne zlikvidované. Účtovné a iné doklady spojené s vybavením objednávky obsahujúce osobné údaje podľa Registratúrneho poriadku a registratúrneho plánu je Profil.sk s.r.o. povinná uchovávať 10 rokov od vybavenia objednávky. Lehota začína plynúť 1. januára roku nasledujúcom po roku, v ktorom bola objednávka vybavená. Po tejto lehote budú osobné údaje bezodkladne zlikvidované.
Poskytnuté osobné údaje musia byť pravdivé a aktuálne. V prípade zmeny poskytnutých osobných údajov ste povinný Profil.sk s.r.o. informovať o ich zmene poštou na adresu sídla Profil.sk s.r.o., prípadne emailom na ks.tn1524370665g@eci1524370665ffo1524370665. Beriete na vedomie, že osobné údaje uvedené v Registračnom/Objednávkovom formulári budú poskytované sprostredkovateľom teda subjektom zmluvne spolupracujúcim s Profil.sk s.r.o. ako sú zmluvní reklamní partneri, IT správcovia databáz a pod.. Beriete na vedomie, že osobné údaje uvedené v Registračnom/Objednávkovom formulári budú sprístupnené tretím stranám za účelom podpory, spravovania a rozvoja informačných systémov, vykonania auditu. Beriete na vedomie, že Vaše práva pri spracúvaní osobných údajov ako dotknutej osoby upravuje § 28 a nasl. zákona č. 122/2013 Z. z. o ochrane osobných údajov. Dotknutá osoba má právo na základe písomnej žiadosti od Profil.sk s.r.o. vyžadovať informácie, odpis a opravu jej osobných údajov spracúvaných Profil.sk s.r.o..
Nakupujúci – spotrebiteľ – má právo obrátiť sa na predávajúceho so žiadosťou o nápravu (e-mailom na ks.tn1524370665g@eci1524370665ffo1524370665), ak nie je spokojný so spôsobom, ktorým predávajúci vybavil jeho reklamáciu alebo ak sa domnieva, že predávajúci porušil jeho práva. Ak predávajúci odpovie na túto žiadosť zamietavo alebo na ňu neodpovie do 30 dní od jej odoslania, spotrebiteľ má právo podať návrh na začatie alternatívneho riešenia sporu subjektu alternatívneho riešenia sporov (ďalej len subjekt ARS) podľa zákona 391/2015 Z.z. ARS subjektami sú orgány a oprávnené právnické osoby podľa §3 zákona 391/2015 Z.z. Návrh môže spotrebiteľ podať spôsobom určeným podľa §12 Zákona 391/2015 Z.z.
ks.li1524370665forpi1524370665@ofni1524370665 :kse1524370665DpleH1524370665 "7/415243706652"1524370665

References: § 15
 § 10
 § 10
 § 28
 §3
 §12